rlitschk/wikidir huggingface dataset:
Catalina Sky Survey is en vun de NASA ünnerstött Projekt, um Kometen un Asteroiden optodecken un üm nah NEO’s (Near-Earth Objects) to söken. Insbesünnere söken de nah potentiell gefährlich Asteroiden, de up de Eerdböverflach inslahn kunnen. De Technologie is intüschen so wiet vöran kommen, dat man nu NEOs söken un katalogiseern kann. 1998 harr de US-Kongress anördnt, dat de NASA en Beobachtungsprogramm maken deiht, wiels man nu weet, wat passeren deiht, wenn so en Asteroid up de Eer daal kummt. Mit dit Programm sall man all Objekte vun 1 km Dörmeter un grötter to 90% erfaten. Tosätzlich to dat Vermeeten vun de NEOs gifft dat ok noch anner Nutzen för dat Projekt. So kann man de Antall und de Updeelen vun NEOs in de Asteroidenhööftgördel beter utkriegen un de Weg vun de Asteroiden in dat binnere Sünnsystem beter utforscht weern. Catalina Sky Survey (CSS) un de anslooten Siding Spring Survey (SSS) föhren de Söök nah NEOs dör un föhren somit dat vun de US-Kongress anoordnt Mandat ut. Jeden Maand decken wietwinklig Överwachungen de Beobachtungsmögelkeeten to ruch weg R ~19.5 af. Um dat Söökvolumen up grööter Afstänn wieter to maken, sünd gröötere astronoomsch Reedschapen notwennig. Bit nu hett CSS 310 NEOs
De Ieserne Eversteiner is en europääschen Folkmusikpries, de siet 1992 elk Johr bi’n „Folkherbst im Malzhaus“ in Plauen vergeven warrt. Dat gifft en Jury- un en Publikumspries. De Naam „Iesern Eversteiner“ betüht sik op dat Grafengeslecht vun Everstein, dat in Plauen tohuus weer. As Trophäe övergeven warrt en iesern Figur vun en Grafen Everstein, de vun Jürgen B. Wolff un Peter Luban utdacht worrn is. Bewarven köönt sik för den Iesern Eversteiner Bands un Solisten ut Europa ut dat Musikgenre Folk. De Frist löppt jümmer bet Enn April vun elk Johr. ’Keen vun de Bewarvers för den „Folkherbst im Malzhaus Plauen“ nomineert warrt, warrt bi ene Utwahlparty bekannt maakt. Bi’n „Folkherbst“ warrt de Bands un Solisten denn vun ene Jury un vun dat Publikum beoordeelt. De Juroren hebbt dor en fastleggten Wertungsspegel, dat Publikum oordeelt na wat gefallt. Vergeven warrt de Ieserne Eversteiner siet 1998 vun Jury un Publikum an gemeensame Priesdregers. Vun 1992 bet 1997 hebbt se extra Jury- un Publikumspriesen vergeven. 1992 Jurypries – Africa MMA (Äthiopien, BRAS, Ghana, Nigeria) 1992 Publikumspries – Landluper (Düütschland) 1993 Jurypries – Jablkon (Tschechien) 1993 Publikumspries – The Barely Works (England) 1994 Jurypries – Zsaratnok (Ungarn) 1994 Publikumspries – Anne Wylie &
Sigmund Werner Paul Jähn (* 13. Februar 1937 in Morgenröthe-Rautenkranz in dat Vogtland, Sassen; † 21. September 2019 in Strausberg) weer en düütsch Ruumfohrer ut de Düütsche Demokraatsche Republiek. He weer de eerste Düütsche in’t Weltall. Nah de Volksschool bit 1951 hett Sigmund Jähn bit 1955 en Lehr as Bookdrucker maakt. Dornah hett he sien Militärdienst bi Luftstrietkraften vun de DDR afleist. Van 1966 bit 1970 hett he an en Militärakademie in Russland studeert un dornah as Inspekteur för Jagdflegerutbilden in de DDR arbeid. 1976 is he as Ruumfohrer utsöcht wurrn, um an en so nömmt INTERKOSMOS-Floog deeltonemmen. An’ 26. August 1978 is he tosommen mit Waleri Fjodorowitsch Bykowski in dat Ruumschipp Sojus 31 to de Ruumstatschoon Saljut 6 flogen. 7 Daag, 20 Stünn, 49 Minüten und veer Sekunden düür de Mission. 125 Mal sünd se üm de Eer flogen un hebbt dorbit allerhand Experimente dörföhrt. Ok en speziellen Kamera ut de DDR keem to’n Insatz. Nah de Mission hett he völ Orden und Utteknungen kreegen un is bannig hoffeert wurrn. In sien Geburtsstadt hebbt se intüüschen en eegen Utstellung apen makt. Ok de Asteroid Sigmundjähn is nah hüm nömmt wurrn. 1983 hett Jähn in Potsdam an dat Zentraalinstitut för
Disse Artikel is man blots en Stubben. Du kannst Wikipedia helpen un em verbetern. De Vereenigten Araabschen Emiraten sünd een Land in Asien. Dor leven 5.474 Million Minschen (Stand: 2013) up en Rebeet vun 83.600 km². Dat Land besteiht ut de Emiraten Abu Dhabi, Adschman, Dubai, Fudschaira, Ra’s al-Chaima, Schardscha un Umm al-Qaiwain. Hööftstadt vun dat Land is Abu Dhabi, de tweetgröttste Stadt nah Dubai. Länner in Asien Afghanistan | Armenien | Aserbaidschan | Bahrain | Bangladesch | Bhutan | Brunei | China | Georgien | Indien | Indonesien | Irak | Iran | Israel | Japan | Jemen | Jordanien | Kambodscha | Kasachstan | Katar | Kirgisien | Kuwait | Laos | Libanon | Malaysia | Malediven | Mongolei | Myanmar | Nepal | Noordkorea | Oman | Oosttimor | Pakistan | Philippinen | Russland | Saudi-Arabien | Süüdkorea | Singapur | Sri Lanka | Syrien | Tadschikistan | Taiwan | Thailand | Törkie | Turkmenistan | Usbekistan | Vereenigte Araabsche Emiraten | Vietnam | Zypern Afhängige Rebeden: Palästinensische sülvstregeerte Rebeden Staten in de Araabsche Liga Liddmaten: Agypten Ägypten | Algerien Algerien | Bahrain Bahrain | Dschibuti Dschibuti | Irak Irak | Jemen Jemen | Jordanien Jordanien |
Brannenborgsch betekent Brannenborgsch, den plattdüütschen Dialekt vun Brannenborg, Brannenborgsch, den hoochdüütschen Dialekt vun Brannenborg. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
L:Ron:Harald (* 1966, börgerlich Naam Lars Jensen) is en Rapper ut Süüdjüütland, de vör allen för sien Leed Mæ å Min Kadett vun 1998 bekannt is. Blangen Däänsch singt he ok op Süüdjüütsch. L:Ron:Harald hett veer Albums rutgeven: Pornogangster (1999), Øl, Fisse & Rapmusik (2000), Noget Du Bør Vide (2004) un Vi’ Fra Jylland (2006). He hett ok en Biografie mit’n Titel Patient (2003, ISBN 87-595-2102-3) schreven, de vun siene Beleevnissen in’t Behandlungssystem för psychisch Kranke hannelt. L:Ron sien Karrier hett anfungen, as he en Demoband maakt harr, dat sik gau verbreden dee. He kreeg denn en Verdrag un siene eerste Plaat Pornogangster hett sik in de eersten twee Weken 25.000 Maal verköfft. Siene twete Plaat weer aver en Flop un dat schull veer Johr duurn, dat’n wedder wat vun L:Ron höör. In’n März 2006 keem Vi fra Jylland rut, ditmal mit en professionellern Beat un mit veel Gastoptreden so as vun sien gode Fründ Roit A LOT, MC Clemens, Jonny Hefty un noch welk annere. De Naam L:Ron:Harald is anlehnt an’n Naam vun Grünner vun Scientology, L. Ron Hubbard. Websteed vun L:Ron:Harald (däänsch)
De Siding Spring Survey (SSS) is en Söök-Programm för Eerdbahnkrüzer, wat dat 0.5-m-Uppsala-Schmidt-Teleskop an dat Siding Spring Observatory, New South Wales, Australien nutzen deiht. Dat is dat Tegenstück up de süüdlich Eerhalfkugel to de Catalina Sky Survey (CSS), dat in de Santa Catalina Mountains up de Mount Bigelow, nah bi Tucson, Arizona, USA beheimatet is. SSS wurrd tosommen bedreven vun de University of Arizona un de Australian National University. Finanzeert wurr dat gesamte Projekt dör de NASA. SSS (IAU Observatoriums-Code E12) befind sück an dat Siding Spring Observatorium (IAU Observatoriums-Code 413) ruch weg 400 km noordwestlich von Sydney. Websteed to’n Survey (engelsch)
Disse Artikel is man blots en Stubben. Du kannst Wikipedia helpen un em verbetern. De Volksrepubliek China, up Platt as Schina [ˈʃiːna], hier un daar as Kina [ˈkiːna] uutsproken (chineesch 中華人民共和國 / 中华人民共和国, Zhōnghuá Rénmín Gònghéguó, [tʂʊŋxwa ʐənmin kʊŋxɤkwɔ]), faken kort bloot China (chineesch 中國 / 中国, Zhōngguó [tʂʊŋkwɔ]), in’n Unnerscheed to de Republik China up dat Eiland Taiwan ook Fastlandchina, is en Land in Asien. De Hööftstadt is Peking. Dat Land is siet Mao Zedong offiziell kommunistisch, ok wenn dat vandage in de Politik autoritäär un keen Sozialstaat is. Na offizielle Angaven is dat Land atheistisch, dorüm gifft ok över Religionen keen Statistiken, de man vertroen kann. De verbreedsten Religionen sünd woll de Daoismus, Buddhismus, Islam, dat Christendom. För de Weertschop belangriekste Steder sünd Shanghai un Hongkong. In’t Middeloller geev dat hie Mongolenherrscher un denn de Ming-Dynastie, in de ok de Seefahrer Zheng He weer. In jane Tiet weer de Seefohrt för China bannig wichtig. Vör Christus weern hie Konfuzius un Lao-Tse, de ok Wirkung in’t China vun uns Tiet hebben. Cixi weer in de Nutiet een vun de Fruen mit de gröttste Macht. Vandage is de Präsident Xi Jinping un de Ministerpräsident Li Keqiang. De Modersprak vun de
Amhaarsch is ene semitische Spraak, de vun üm un bi 17 Millionen Minschen vör allen in Äthiopien snackt warrt. Amhaarsch is de Spraak vun dat Volk vun de Amharen. Amhaarsch is Amtsspraak in Äthiopien un warrt dorvun ok vun veel Lüüd in Eritrea snackt, dat vördem to Äthiopien tohöörn dee. As Spraak vun Emigranten kummt Amhaarsch ok in Dschibuti, Kenia, Israel, Italien, Düütschland, de USA un welk annere Länner vör. De Spraak kummt ut de Region Amhara in’n Süüdwesten vun Wollo.Vun de Tiet vun Yekuno Amlak in’t 13. Johrhunnert af an weer Amhaarsch de Spraak vun’n König (lesana negus). So hett sik de Spraak mit de Tiet utbreedt. Hüüt is se de Moderspraak vun de Lüüd in de Regionen Noordshewa, Gonder, Gojjam un Wollo. Amhaarsch warrt mit de äthioopsche Schrift schreven, de toeerst för dat Ge’ez bruukt worrn is. För welk Konsonanten, de Ge’ez nich kennt, gifft dat en poor extra Teken. De öllsten schreven Tüügnisse sünd Kaiserleder ut dat 14. Johrhunnert. De moderne amhaarsche Literatur fangt mit ene Chronik vun Kaiser Theodor II. in dat 19. Johrhunnert an. Wikipedia op Amhaarsch (amhaarsch)
Findlater Castle is en Borgruin in’n Aberdeenshiree, Schottland, dicht bi dat Dörp Sandend twüschen de Öörd Cullen un Portsoy. De Överresten vun de Fastenanlaag, de vundaag noch to sehn sünd, gaht torüch op den Ümbo vun Johr 1455. De Borgruin liggt an de Noordküst vun Aberdeenshire an’n Moray Firth op en ruchweg 15 m hogen Felsen, dat vun en pielwannigen Kliffküst ümgeven is, de sülvst bit to 27 m hooch is. Dat licht vörlagerte Kliff is över en piele, unregelmatige Landbrüch mit dat Fastland verbunnen, man an twee Steeden is de ünnerbroken. De weern fröher vun en Brüch överspannt. De drange Togang weer de Grund, dat blots man Lüüd to Foot in de Borg kamen künnen. Op dat Fastland geev dat dorüm en Vörplatz, de to de Borg mit to höört hett. Dat Hööfthuus vun de Fasten is in de Westwand rinboot worrn. De Hööfteven keem dorbi so to liggen, dat se baven op den Fels opliggt, man dorvun is hüüt nich mehr veel to sehn, de Muern sünd meist all afdragen worrn. Dorünner gifft dat aver noch twee wietere Even, de en wölvte Bostruktur opwiesen doot. De sünd to’n Deel noch goot instand. De Felsen in de Ümgegend bargt
Kunsten at græde i kor (översett bedüüdt de Titel De Kunst vun dat in’n Choor Wenen) is en däänschen Roman ut dat Johr 2002, den Erling Jepsen schreven hett. Dat Book is 2006 ünner’n sülven Titel as Film rutkamen. De Speelbaas Peter Schønau Fog hett em na en Dreihbook vun Bo Hansen maakt. De Film is op Süüdjüütsch dreiht un warrt dorvun ok in Däänmark buten Süüdjüütland mit Ünnertitels wiest. De Film speelt in de Johren 1970 in Süüdjüütland un vertellt ut de Sicht vun’n ölven Johr olen Allan de tragische Geschicht vun ene Familie, in de dat gnarscht. De Vader is’n Bruuskopp, de jümmer dorvun snackt, dat he sik wat andeit. De Moder hett dat opgeven, gegen em antogahn un lett sik siene Anfäll gefallen. Allan sien Broder is uttagen un siene Süster kann ok nich mehr. Allan mutt wat doon, dat de Familie tohoopblifft, denn he hett sien Vader un sien ganze Familie liekers geern. För’n Vader is dat jümmer en besünnere Freid, wenn he op Gräffnissen woortgewaltige Dodenreden hollen kann, dat de Truurgemeen de hellen Tranen de Backen dalrullt. Allan deit nu allens, dat sien Vader en beten Freid in’t Leven behöllt. De Film is al 2006
De Tittenmüüs (Mastomys) sünd en Geslecht vun Müüs, de in Afrika süden de Sahara vörkaamt. Se tekent sik dör en besünners grote Tall Titten ut, de bet to 24 bedragen kann. Opwenigst Titten hett Shortridge sien Tittenmuus mit teihn Titten. Welk vun de Tittenmüüs leevt ok as Kulturfolger in de Neegd vun’n Minschen. De Müüs leevt vör allen in Savannen, Halfwöösten un Dröögwoolden. Woveel Oorden vun Tittenmüüs dat gifft, dat is noch nich ganz gewiss. De Oorden laat sik swoor afgrenzen. Vun disse Oorden warrt utgahn: Dwarg-Tittenmuus, Mastomys pernanus, Kenia, Tansania, Ruanda Natal-Tittenmuus, Mastomys natalensis, Süden vun Afrika, hüüt as Kulturfolger in ganz Afrika süden de Sahara Verhayen sien Tittenmuus, Mastomys verheyeni, Kant vun’n Tschadsee Hildebrandt sien Tittenmuus, Mastomys hildebrandtii, Westafrika, noorden Deel vun Zentralafrika, Äthiopien, Somalia Südliche Tittenmuus, Mastomys coucha, süden Deel vun Afrika Guinea-Tittenmuus, Mastomys erythroleucus, Sahelzoon Angola-Tittenmuus, Mastomys angolensis, Angola, süden Deel vun de Demokraatsche Republik Kongo Shortridge sien Tittenmuus, Mastomys shortridgei, Okawango
Textur (vun latiensch textura „Geweev“) betekent Textur, bi Reeknergrafiken den „Övertog“ för 3D-Modellen, Textur, de „Albedostruktur“ as Inorden un Beschrieven vun Bavenflachen, Textur, in de Chemie vun Fletigkristallen dat polarisatschoonsmikroskoopsch Utsehn vun en Mesophaas, Textur, in de Geologie de rüümlich Anorden vun en sünnert Steengemengde, Textur, in de Kristallografie de Gesamtheit vun de Orienteeren vun Kristalliten in en Fastkörper, Textur, in de Typografie en wiel de Gotik enstahne brokene Schrift, Textur, in’n Wienbo de Struktur vun en Wien un sünners sien Geföhl in’n Mund, Textur, in de Psychologie vun’t Wohrnehmen de strukturell Egenoort vun tosamenhangende Bavenflachen, in de Musik un sünners in de Reeknermusik, en musikaalsch Muster ut An’nannerregen vun Variatschonen, bi’t Kaken dat „Mundgeföhl“, woans sik Eten un Drinken in’n Mund anföhlen deit, in de Literaturwetenschap den Gegenbegreep to’n Text, de den druckten Text beschrifft, wieldat Text den „virtuellen“ Text unafhangig vun’t Papeer meent. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Textur beschrifft in de Geologie un Petrologie, woans de Föög-Elementen vun en Steen rüümlich-dreedimensional anordent sünd. De Elementen künnt enkelte Mineralen wesen, man ok Aggregaten vun Mineralen, also Mineralköörn, de in’n Verbund tohopen hangt. Teemlich faken warrt de Begreep bruukt, wenn dat dorüm geiht, en metamorph Steen to beschrieven, as t. B. de Foliatschoonstextur bi en Glimmerschiver. Texturen künnt flachhaftige, lineare oder Fögen ahn Utrichten beschrieven. Tomeist warrt dormit de Beschrieven vun en sünnere Steengemengde oder de Körnen meent. Textur (Mineralogie) Föög
De Textur oder Textura (vun’t lat.: textur „Geweev“) tellt to de brokenen Schriften. Warrt ok manchmol Gidderschrift to seggt. De Schrift keem to de Tiet vun de Gotik in Noordfrankriek op. Dorüm warrt se faken ok as Gootsch oder Gotische Schrift betekent. Bi de Textura warrt de Bagens vullstännig broken. Wieldat de Bookstaven un Regen bi Texturatexten blots mit ganz lützten Afstand schreven worrn sünd, harrn de Texten tomeist en düster’t Schriftbild, dat för de Ogen, de an’n modernen Druck gewöhnt sünd, faken swor to lesen is. Dat sütt meist ut as en „Bookstaventeppich“, wovun de Naam oipletzt ok afleddt is. Fraktursatz Albert Kapr: Fraktur: Form und Geschichte der gebrochenen Schriften. Hermann Schmidt, Mainz 1993, ISBN 3-87439-260-0
As Textur warrt in’n Wienbo allgemeen de Struktur un Tosamensetten vun Wienen betekent, un sünners, woans sik de Wien in Mund anlett. Wenn jümmer dat üm de swore Opgaav geiht, Smack in Wöör uttodrücken, warrt in de Wienspraak blomige Begrepen wählt, üm de Textur vun’n Wien möglichst kloor to verdüütschen. So kann de Textur vun’n Wien samtig, vull, siedig, dicht, wuchtig, fleeschig, kremig, fett, smöltig oder deppgrünnig wesen, oder ok licht, dröög, knackig, vörnehm, harmoonsch oder duftig. Wenn en Wien vullmunnig un riekhollig is, denn warrt he geern as groottögig anleggt beschreven, wieldat en Wien, de en sünners tyypschen Smack hett för en sünnert Anborebeet, as lokal betekent warrt. Mitünner, wenn een de richtigen Wöör nich in’n Sinn kamen wüllt, warrt ok vun en runden, grootoordigen, aromaatschen, herrlichen oder eenfach schönen Textur snackt. List vun Wienfachbegrepen Lief (Wien)
Ünner Textur versteiht man in de Kristallografie de Gesamtheit vun de Orienteeren vun de Kristalliten in en veelkristallinen Fastkörper. Ut de Textur gifft sik sünners de Anisotropie vun de mechaansch Verformborkeit vun vele metallsche Warkstoffen. En faken anföhrt Bispeel dorför is de Zippelbilln, bi’t Deeptehn vun Blicken, as ok de Anisotropie vun de magneeetschen Egenschoppen vun enige weekmagneetsche (t. B. koornorienteert Elektroblick) un hartmagneetsche (t. B. anisotrop Alnico Magneten, Samarium-Kobalt-Legeeren, anisotrop Neodym-Iesen-Bor-Legeeren, hardmagneetsch Ferriten). Wenn de Kristalliten kumplett regellos verdeelt sünd, het de Warkstoff isotrope Egenschoppen, d. h. sien Egenschoppen sünd in all Richten in’n Ruum gliek. Bi Vörgäng vun’t Verklamen kummt dat aver faken to en richt Wassdom vun de Kristalliten, in’n Grenzfall sogor to’n Billn vun Eenkristallen. Ok dör Ümformen vun’n Warkstoff as Kooltwalzen oder Tehn warrt Texturen tüügt, un bi hardmagneetsch Warkstoffen warrt pulverförmige Kristalliten dör Magnetfeller wiel den Sintervörgang utricht. Bi Deeptehstahlen warrt dat tardelförmige Kristallgidder möglichst so utricht, dat een Ruumdiagonalricht vun’n Tardel in Walzricht wiest. Koornorienteert Elektroblick hett mit en Fehlorienteerenwinkel vun weniger as 3° en düchtig scharpe Textur, de na ehrn Utfinner nöömte Goss-Textur. Dorbi wiest de magneetsch lichte Richt, een Tardelkant, in Walzricht. Ofschoonst in’t 19. Johrhunnert al veel över de Textur
Dodenbeer, Graffbeer, Liekenköst, Liekenbeer, Truermahltied oder Zarm is dat Eten na en Gräffnis. En Eten na dat Gräffnis is vör allen in’n düütschen Ruum un in Skandinavien begäng. Dat geev fröher faken Verordnungen gegen dat Dodenbeer, denn so’n Dodenbeer kunn licht ok mal ümslagen. Denn fröher hebbt se würklich Beer utschenkt, wo se hüüt normalerwies blot noch Kaffee un Koken kriegt. Wenn se düchtig tolangt, denn heet dat ok wall dat Fell versupen. In welk Gegenden hebbt se ok en spezielle Graffsupp kennt, de dat dor to Eten geev. In Bremen un umto warrt to dat Dodenbeer Budderkoken seggt, vunwegen dat dat dor tomeist Budderkoken to 'n Koffie gifft.
Argentinien (spaansch: Argentina) is en Republik in den Süüden vun Süüdamerika. Dor leevt 43.131.966 Inwahners (schätzt 2015) up 2.780.400 km². Dat sünd 14 Inwahners/km². Argentinien is de achtgröttste Staat up de Eer un de tweetgröttste in Süüdamerika. Wat de Inwahners angeiht, is Argentinien dat Land mit de drüttmeisten Inwahners in Süüdamerika. De Naam kümmt vun dat latiensche Woort argentum, wat Sülver bedüden deit. De eersten Europäers, de dat Land an sik rieten wollen, dachen, dat se dor veel Eddelmetall holen konnen. Argentinien is en Bundsrepubliek, wo de Präsident unbannig wat to seggen hett. De ünnerschedlichen Bundsstaten heet hier „Provinzen“ un dröövt tämlich veel mitsnacken bi de Politik vun dat Land. Hööft vun den Staat un Baas vun de Regeerung is de Präsident Mauricio Macri. Hööftstadt is Buenos Aires mit bi 11,5 Mio. Inwahners (mit Vörstäder). Mehr as 90% vun de Argentiniers stammt vun Lüde af, de ut Europa towannert sünd. Dormank sünd bi 36 % Italieners, 29 % Spaniers un bi 3-4 % Düütsche. Bit in de 1990er Johren is in de offiziell Statistik jümmers vun bi 10 % Mestizen mank de Inwahners snackt wurrn. Hüdigendags warrt annahmen, dat weern veel mehr. Dat liggt woll dor an, dat de Mestizen
De Bremer Senat is de Landsregeern vun Bremen un togliek de böverste Exekutive vun de Stadtgemeende Bremen. De Regeern vun de Stadtgemeende Bremerhoben is de Magistrat. De Senat is de Regeern vun dat Land un vun de Stadt Bremen. De Börgerschup vun Bremen (dat Parlament vun dat Land) wählt den Präsidenten vun den Senat un de verscheden Senators. Se blievt för een Wahlperiood in't Amt. Up Vörslag vun den Senat wählt de Börgerschup denn noch de Staatsrööt. De höört denn ok noch to den Senat mit to. Wer in den Senat is, draff nich to glieke Tiet Afordenten vun de Börgerschup ween. De Präsident vun den Bremer Senat driggt den Titel Börgermeester. Wat in Bremen de „Präsident vun den Senat un Börgermeester“ is, is in annere Bunnslänner de Ministerpräsident. De Senators heet in annere Länner den Ministers. Senat Offiziell Siet vun den Bremer Senat (Hoochdüütsch) Senaten vun de Free Hansestadt Bremen 1919-1933 | 1933-1945 | Vagts | Kaisen I | Kaisen II | Kaisen III | Kaisen IV | Kaisen V | Kaisen VI | Kaisen VII | Dehnkamp | Koschnick I | Koschnick II | Koschnick III | Koschnick IV | Koschnick V | Wedemeier I | Wedemeier II
Warren Gamaliel Harding (* 2. November 1865 bi Corsica, Ohio; † 2. August 1923 in San Francisco, Kalifornien) weer en US-amerikaansch Politiker un de 29. Präsident vun de USA vun 1921 bit 1923. Harding hörr to de Republikaner un weer en inflootrieken Zeitungsverleger mit en besünner Begabung för apenlich Uptree. Aber sein Regeerenslidmaaten weern faken in Skandale verwickelt un so seggt man hüm nah, dat he en vun de Präsidenten weer, de an’n wenigstens Spood harr. He weer de oldste vun acht Kinner vun Dr. George Harding un Phoebe Dickerson Harding. Sien Vader weer eerst Schoolmeester hett aber nahst, as se umtrucken sünd de Zeitung The Argus köfft. Sein Moder weer Hebamm, is aber laterhenn as Medizinerin tolaaten wurrn. In de Redaktschoon vun The Argus hett Harding de Grundlagen vun dat Zeitungsgeschäft kennen. Harding hett later henn dat College absolveert. Nah sein Collegeafsluss is he nah Marion in Ohio trucken, hett sück 300 Dollar lehnt un hett denn de uplaagenschwachste Zeitung vun de Stadt köfft un tosommen mit twee Frünnen nah vörn brocht. Politisch kunn he sück dormit aber noch nich dörsetten und at ganze gung ok nich an sein Gesundheet vörbi. Mit 24 Johr muss he all för en
En Kugelung oder Ballotage (vun franzöösch: ballotte: lütt Kugel bzw. engelsch: ballot: Wahlkugel) is en geheim Afstimmen mit witt un swaart Kugels. Se wurrd meestens bi en Kooptatschon oder Stichwahl bruukt. De Ballotage is toeerst in dat fröhe Middelöller vun de Benediktiner to de Wahl vun en Abt inföhrt wurrn. In akademsch Gremien as ok bi de Freemüerers wurrd dat deelwies hüdtodag noch maakt. Lexi-TV: Kugelung im Video Zirkel und Winkelmaß
Brasilien plattdüütsch ook Bruunsilien, is en Land in Süüdamerika un grenzt an Franzöösch-Guyana, Surinam, Guyana, Venezuela, Kolumbien, Peru, Bolivien, Paraguay, Argentinien, Uruguay un an den Atlantik. Brasilien is mit sien 8.514.215 km² dat gröttste Land vun Süüdamerika (dat ümfaat meist de Hälft vun düssen Kontinent) un dat föfftgröttste Land up de Eer (bloß Russland, Kanada, China un de USA sünd noch grötter). In Brasilien leevt bi 191 Millionen Minschen. Johrdusendelang hefft in de Kuntreien vun den Amazonas-Stroom un an de Küst vun Brasilien Indianers wahnt. Dat weern Hunnerten vun Stämm, de to en poor gröttere Völker tohören doot, besunners to de Guaraní, de Tupi un de Ge. An'n 22. April 1500 hett de portugeesche Seefohrer Pedro Álvares Cabral in dat hüdige Porto Seguro de Küsten vun Brasilien för de Kroon vun Portugal ünner Beslag nahmen. Vun 1530 af an sünd ok Siedlers nah Brasilien hentagen un de eersten Zuckerplantagen sünd in Salvador de Bahia un in Pernambuco upmaakt wurrn. In dat 18. Johrhunnert kemen de Grafen vun Pombal un de Portugesen nehmen dat Land noch faster in'e Hand. Portugeesch is dormols de offiziell Spraak wurrn. Dormols sünd ok de Jesuiten ut dat Land verdreven wurrn, vunwegen dat se sik achter
De Senat Vagts weer de eerste Bremer Senat na den Tweeten Weltkrieg. He weer in’t Amt vun’n 6. Juni 1945 bit to’n 1. August 1945. Senaten vun de Free Hansestadt Bremen 1919-1933 | 1933-1945 | Vagts | Kaisen I | Kaisen II | Kaisen III | Kaisen IV | Kaisen V | Kaisen VI | Kaisen VII | Dehnkamp | Koschnick I | Koschnick II | Koschnick III | Koschnick IV | Koschnick V | Wedemeier I | Wedemeier II | Wedemeier III | Scherf I | Scherf II | Scherf III | Böhrnsen I | Böhrnsen II | Böhrnsen III